CELEX: 62014TN0696
Language: sl
Date: 2014-09-22 00:00:00
Title: Zadeva T-696/14 P: Pritožba, ki jo je Bernat Montagut Viladot 22. septembra 2014 vložil zoper sodbo, ki jo je 15. julija 2014 izdalo Sodišče za uslužbence v zadevi F-160/12, Montagut proti Komisiji

17.11.2014   
            
            
               SL
            
            
               Uradni list Evropske unije
            
            
               C 409/58
            
         Pritožba, ki jo je Bernat Montagut Viladot 22. septembra 2014 vložil zoper sodbo, ki jo je 15. julija 2014 izdalo Sodišče za uslužbence v zadevi F-160/12, Montagut proti Komisiji
   (Zadeva T-696/14 P)
   2014/C 409/79
   Jezik postopka: španščina
   
      Stranki
   
   
      Pritožnik: Bernat Montagut Viladot (Schaerbeek, Belgija) (zastopnika: F. Rodríguez-Gigirey Pérez in J. Simón Sánchez, odvetnika)
   
      Druga stranka v postopku: Evropska komisija
   
      Predlogi
   
   Pritožnik Splošnemu sodišču predlaga, naj:
   
               —
            
            
               razveljavi sodbo Sodišča za uslužbence z dne 15. julija 2014, izdano v zadevi F-160/12, Montagut proti Komisiji;
            
         
               —
            
            
               ugotovi, da je tožba B. Montaguta Viladota v zadevi F-160/12 dopustna in utemeljena;
            
         
               —
            
            
               ugotovi, da so trditve, ki jih je navedel na prvi stopnji, v skladu s členom 139 Poslovnika, in odločbo z dne 8. februarja 2012 razglasi za nično v delu, v katerem B. Montagutu Viladotu ni omogočen dostop na rezervni seznam izbranih kandidatov, ter
            
         
               —
            
            
               toženi stranki naloži plačilo stroškov.
            
         
      Pritožbeni razlogi in bistvene trditve
   
   Ta pritožba je vložena zoper sodbo, ki jo je Sodišče za uslužbence izdalo 15. julija 2014 v zadevi F-160/12, Montagut Viladot proti Komisiji, s katero je bila zavrnjena tožba, ki jo je pritožnik vložil zoper odločbo natečajne komisije za natečaj EPSO/AD/206/11 (AD 5) o nevključitvi njegovega imena na rezervni seznam, sestavljen za navedeni natečaj.
   Pritožnik v utemeljitev pritožbe navaja tri pritožbene razloge.
   
               1.
            
            
               Prvi pritožbeni razlog: napačna uporaba prava na podlagi razlage pravil v zvezi z določbo iz naslova 3, točka 2, priloge k obvestilu o natečaju, ki jo je podalo prvostopenjsko sodišče, in na podlagi razlage španske zakonodaje o univerzitetnih diplomah.
               
                           —
                        
                        
                           Pritožnik v zvezi s tem trdi, da se Sodišče za uslužbence osredotoča le na to, da univerzitetna diploma B. Montaguta Viladota ni „uradna diploma“, česar pritožnik niti ne prepreka niti ne zanika, ne da bi v nasprotju z lastno sodno prakso presodilo, da je diploma B. Montaguta Viladota univerzitetna diploma, ki je pogoj, ki se zahteva v obvestilu o natečaju, „raven izobrazbe, ki ustreza vsaj triletnemu z diplomo potrjenemu zaključenemu univerzitetnemu študiju“.
                        
                     
         
               2.
            
            
               Drugi pritožbeni razlog: kršitev načela pravne varnosti
               
                           —
                        
                        
                           Pritožnik v tej točki trdi, da Sodišče za uslužbence v sodbi ni niti primerno niti pravilno presodilo španske zakonodaje – Ley de Universidades 6/2001- v zvezi z univerzitetno diplomo B. Montaguta Viladota, da bi bil vključen na rezervni seznam, niti ni spoštovalo ne lastne sodne prakse v podobnih zadevah (Thomé proti Komisiji, F-97/12) ne natečajnih pogojev v skladu s pravili glede določbe naslova 3, točka 2, priloge k obvestilu o natečaju.
                        
                     
         
               3.
            
            
               Tretji pritožbeni razlog: kršitev načela varstva legitimnih pričakovanj
               
                           —
                        
                        
                           Pritožnik v zvezi s tem trdi, da Sodišče za uslužbence v sodbi ni pravilno presodilo legitimnih pričakovanj B. Montaguta Viladota glede njegove vključitve na rezervni seznam po sporočilu z dne 12. avgusta 2011, saj se vsebina sodbe nanaša le na izpolnjevanje predpisov, ki se uporabijo.